മുരീദ്

മുരീദ്  (Arabic: مُرِيد‎) എന്നാൽ മുർഷിദ് എന്ന  വഴികാട്ടിയായ ഗുരുവിനു കീഴിൽ ത്വരീഖത്ത് സ്വീകരിച്ചു ഉപദേശനിർദ്ദേശങ്ങൾ അനുസരിക്കുന്ന  ആത്മീയ ശിഷ്യനാണ്. സൂഫിസവുമായി ബന്ധപ്പെട്ടാണ് ഈ വിശേഷണം നൽകപ്പെടാറുള്ളത്. അന്വേഷി എന്നാണ് ഇതിൻറെ വാക്കർത്ഥം, ദൈവ മാർഗ്ഗത്തിൽ ചരിക്കുന്നവൻ എന്നാണ് ആന്തരിക അർഥം 

വിവക്ഷകൾ 
അബ്ദുൽ ഖാദിർ അൽ ജീലാനി 
ദൈവത്തിനുള്ള ആത്മസമർപ്പണത്തിൽ ആഗമിക്കുന്നവനാണു മുരീദ്. ഖുർആനിലും സുന്നത്തിലും വന്നതിനനുസൃതമാകും അവന്റെ ജീവിതം. മറ്റുള്ളവയെല്ലാം പൂർണ്ണാർത്ഥത്തിൽ അവന് ഉപേക്ഷി ക്കുന്നതാണ്. ദൈവത്തിൽ  നിന്നുള്ള ആത്മപ്രകാശത്തിൽ  മാത്രമാകും അവന്റെ ചിന്ത. ദൈവേച്ഛകൾ മാത്രമാണ് നടക്കുന്നത് എന്ന വിചാരത്തിൽ ബന്ധിതനാവുകയും, ദൈവിക വിധിയിൽ സംതൃപ്തികൊള്ളുകയും, തിന്മ പ്രവർത്തിക്കുന്നതിൽ നിന്നു പാടെ അകന്നു നിൽക്കുകയും ചെയ്യുന്ന ചര്യയാകും മുരീദിന് അബ്ദുൽ ഖാദിർ അൽ ജീലാനി: അൽ ഗുനിയത്ത് : 2/158

ശൈഖ് ഇബ്നു അജീബ  
ഗുരുവിലേക്ക്  എത്തിച്ചേരുകയും ദൈവിക പാതയിൽ  സഞ്ചരിക്കാൻ  തുടങ്ങുകയും ചെയ്തവരാണ് മുരീദുകൾ അൽ ഫുതൂഹാത്തുല് ഇലാഹിയ്യ:194

അല്ലാമ: മുസ്തഫൽ  അറൂസി 
“സൽസ്വഭാവങ്ങൾ കൊണ്ട് ദു:സ്വഭാവങ്ങളെ മാറ്റിയെടുക്കാൻ  തുടങ്ങുകയും തന്റെ വിലപ്പെട്ട സമയങ്ങളിലെല്ലാം ഏറ്റവും പരിപൂർണ്ണമായതിനെ  തേടുന്നവനുമാണ് മുരീദ്".നതാഇജുൽ അഫ്കാരിൽ ഖുദ്സിയ്യ

കണ്ണികൾ
ത്വരീഖത്ത്
ഹഖീഖത്ത്
സൂഫിസം  

അവലംബം

വർഗ്ഗം:സൂഫിമാർഗ്ഗം
വർഗ്ഗം:അറബി വാക്കുകളും പ്രയോഗങ്ങളും